Rudy Vallée vuonna 1932.
*Kitty From Kansas City* (1931)
**Hubert Prior "Rudy" Vallée** (28. heinäkuuta 1901 – 3. heinäkuuta 1986) oli yhdysvaltalainen muusikko ja näyttelijä.

Elämä ja ura
------------

Hubert Prior Vallée syntyi Island Pondissa, Vermontin osavaltiossa Yhdysvalloissa. Hän opiskeli 1920-luvulla Mainen yliopistossa ja myöhemmin Yalen yliopistossa, ja soitti opiskeluaikanaan saksofonia eri yhtyeissä. Hän valmistui Yalesta vuonna 1927. Seuraavana vuonna hän perusti yhtyeen nimeltä The Connecticut Yankees. Valléen pehmeä lauluääni soveltui hyvin radioon ja hän alkoi nopeasti saada mainetta laulajana.

Vuonna 1929 Vallée esiintyi elokuvassa *The Vagabond Lover*, jonka nimikappaleesta tuli suosittu radiosingle. Samana vuonna hän aloitti *The Fleischmann Hour* -radio-ohjelman juontajana. Ohjelmaa lähetettiin yli kymmenen vuoden ajan ja sen tunnuskappaleena toimi Valléen laulama "My Time Is Your Time". Muihin Valléen menestyneisiin nauhoituksiin kuuluivat "Marie", "Honey", "Weary River" (kaikki 1929), "As Time Goes By" (1931) ja "Brother, Can You Spare a Dime?

1930-luvulta lähtien Vallée johti omaa musiikkikustantamoaan Vallee Publicationsia. Myöhemmin hän työskenteli Ruval Music -yhtiön johdossa.

Vallée näytteli 1930-luvulta lähtien lukuisissa elokuvamusikaaleissa. Hän esitti usein rakkaustarinan päähenkilöä, mutta esiintyi 1940-luvulta lähtien myös koomisissa rooleissa. Toisen maailmansodan aikana hän johti Yhdysvaltain rannikkovartiosto orkesteria. 1960-luvulla hän esiintyi Frank Loesserin Broadway-näytelmässä *How to Succeed in Business Without Really Trying* ja myöhemmin näytelmän elokuvaversiossa (suom. *Miten menestyä liike-elämässä yrittämättä liikaa*, 1967).

Näyttelijän uraansa Vallée jatkoi 1970-luvun puoliväliin asti, ja muusikkona hän jatkoi esiintymistä kuolemaansa asti. Hän kuoli Kaliforniassa heinäkuussa 1986.

Albumit
-------

* Drinking Songs (1955)
* Lets Do It (1956)
* The Kid From Maine (1958)
* Stein Songs (1962)
* The Funny Side of Rudy Vallee (1964)
* Hi-Ho Everybody (1967)
* An Evening With Rudy Vallée (1974)
* Heigh Ho, Everybody! (1974)

Lähteet
-------

1. 1 2 3 4 5  Hardy, Phil: "Rudy Vallee", *The Faber Companion to 20th Century Popular Music*. Faber and Faber Ltd, 2001. ISBN 0-571-19608-X. (englanniksi)
2. ↑  Seiler, Michael: Rudy Vallee – Hollywood Star Walk.  *Los Angeles Times*, 4. heinäkuuta 1986. Artikkelin verkkoversio. Viitattu 10.4.2013.  (englanniksi)
3. 1 2 3 4  Bush, John: Rudy Vallée *Allmusic*. Viitattu 10.4.2013. (englanniksi)
4. ↑  "Vallee, Rudy", *The Harvard Biographical Dictionary of Music*. Harvard University Press, 2003. ISBN 0-674-37299-9. (englanniksi)
5. ↑  How to Succeed in Business without Really Trying *Elonet*. Viitattu 10.4.2013.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
	+ 2
* BnF data
	+ 2
* Saksa
* Israel
* Belgia
* Yhdysvallat
* Japani
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove
* Elonet

 |
|  |
| Muut | 
* Europeana
* SNAC
* IdRef

 |

 |